sagorsarker/bangla-wikipedia huggingface dataset:
পাঠক-শ্রোতা-দর্শক

পাঠক-শ্রোতা-দর্শক হল ঐ সকল ব্যক্তি বা দল যারা কোন অনুষ্ঠানে অংশগ্রহণ করে কিংবা শিল্পকলা, সাহিত্য (এই মাধ্যমে তাদের "পাঠক" বলা হয়), মঞ্চনাটক, সঙ্গীত (এই মাধ্যমে তাদের "শ্রোতা" বলা হয়), ভিডিও গেম, বা শিক্ষামূলক বক্তৃতা সামনে বসে বা অন্যান্য মাধ্যমে দেখেন। বিভিন্ন ধরনের শিল্পকর্মে দর্শকেরা নানা ভাবে অংশগ্রহণ করে থাকে। কোনো কোনো শিল্পে দর্শকদের সক্রিয় অংশগ্রহণ থাকে। আবার অধিকাংশ অনুষ্ঠানেই দর্শকেরা হাত তালি দেয়ার মাধ্যমে উৎসাহ প্রদর্শন করে থাকে।
অলঙ্কারশাস্ত্রে, কিছু পাঠক-শ্রোতা-দর্শক পারিপার্শ্বিক ঘটনা ও অবস্থা এবং কিছু বৈশিষ্টের উপর নির্ভর করে গড়ে ওঠে। এইসকল পাঠক-শ্রোতা-দর্শক বক্তার চিন্তাধারার সাথে জড়িত থাকে।
বক্তা অলঙ্কারপূর্ণ বার্তা বা বক্তৃতা রচনা, অনুশীলন ও সমালোচনার সাহায্যার্থে তাত্ত্বিক পাঠক-শ্রোতা-দর্শকদের কল্পনা করে নেয়।
নির্দেশক

যিনি নাটক নির্দেশনা দেন তিনি নির্দেশক। একজন নির্দেশক অভিনয় থেকে শুরু করে নাটক দর্শকের সামনে উপস্থাপন করার জন্য যা যা করা দরকার, সবই করে থাকেন। তিনি অভিনেতাদের অভিনয় পরিচালনা করেন। তিনি নাটকের অন্যান্য নেপথ্য কর্মীদের সঙ্গেও কাজ করেন। 
নাটকের আলো, পোশাক, অঙ্গ রচনা, পরিচ্ছদ তৈরির ক্ষেত্রে নেপথ্য কর্মীদের নির্দেশনাও দেন একজন নির্দেশক। সবার কাজগুলো সমন্বয় করেন তিনি। মূলত নির্দেশকের সিদ্ধান্তই চূড়ান্ত হয়।
নির্দেশকের আবির্ভাব :
আজ থেকে একশো-দেড়শো বছর আগে থিয়েটারে পরিচালক ব্যক্তিটি ছিলেন এক কল্পনার প্রতীক। পরিচালক বলতে থিয়েটারে এখন যাকে বুঝি, সে অর্থে তিনি তখন পরিচিত ছিলেন না। তখন পরিচালক বলতে বোঝাত এমন একজন লোক যিনি প্রযোজনার ক্ষেত্রে যে শৃঙ্খলা রক্ষার প্রয়োজন তা কার্যকরী করবেন, নাট্য প্রযোজনার সমস্ত কর্মকাণ্ডের তদারকী করবেন; তিনি ছিলেন একাধারে স্টেজ ম্যানেজার, কবি, প্রত্নতত্ত্ববিদ এবং পরিচ্ছদ-বিশেষজ্ঞ। অবশেষে ঊনবিংশ শতাব্দীর শেষে তিনি যখন ইয়োরোপের থিয়েটারে সত্যই হাজির হলেন, তখন, পরিচালক ব্যক্তিটি থিয়েটারে আসা মাত্র—শুধু এলেন না— এলেন তো বটেই, দেখলেন এবং জয় করলেন। এতাবৎ থিয়েটারে অভিনেতা ও নাট্যকারদের যে দৌরাত্ম্য ছিল তাদের সে অগ্রাধিকার— তিনি মুহূর্তের মধ্যে ছিনিয়ে নিলেন। জটিল আধুনিক থিয়েটারের কর্মকাণ্ডকে তিনি ব্যাখ্যা করলেন – যেমন করেছিলেন কবিরা এলিজাবেথীয় থিয়েটারের জীবন বা যেমন করেছিলেন অভিনেতারা তাঁদের চোখ ধাঁধানো অভিনয়ের মাধ্যমে সপ্তদশ শতাব্দীর ইয়োরোপীয় থিয়েটারে। পরিচালকের আগমনে থিয়েটারে নতুন থিয়েটারী দৃষ্টিভঙ্গির যুগ শুরু হল।
The play signifies drama, a form of literature. On stage it becomes a production. The play does not exist in the theatre as a written text; it has been absorbed in the process of production. Drama is "translated" or transformed into the person of the actor-"the body of the art of the theatre,"
খুব সহজ সরল ভাষায় বলতে গেলে বলা যায় পরিচালকের কাজ হচ্ছে মঞ্চের পরিভাষায় কোনো একখানি নাটককে অনুবাদ করা। অর্থাৎ প্রাণবন্ত অভিনেতা, শব্দ, বর্ণ, গতি প্রভৃতি দিয়ে লিখিত নাটককে স্পষ্ট, চিত্তাকর্ষক এবং উপভোগ্য করে তোলা।
যদিও প্রচলিত ধারণা আছে যে থিয়েটারে নাট্যকারের লেখা নাটককে যথাযথভাবে উপস্থাপিত করা হয়, কিন্তু সত্য এই যে কোনো থিয়েটারেই তা করা হয় না। পাঠকের দৃষ্টিতে যে চরিত্রটি স্পষ্টরেখায় অঙ্কিত, ভুল-পরিচালিত বা ভুল-অভিনীত হয়ে তা মিথ্যা হয়ে যেতে পারে। যে দৃশ্যটি পাঠকের কাছে হয়তো সবচেয়ে চিত্তাকর্ষক বলে মনে হয়েছে, সেই দৃশ্যটিই উপযুক্ত দৃশ্যসজ্জার অভাবে অথবা অভিনেতার অভিপ্রায় স্পষ্ট না হওয়ার ফলে নিষ্ফল হয়ে দাঁড়াতে পারে। আসল কথা, পরিচালকের কাজ শুধু নাটকের সম্পাদনা করা নয় বা নাটক সাবলীলভাবে অভিনীত হচ্ছে কি না (ভালো গতিবেগ নিয়ে এবং সুশ্রাব্য হয়ে) তাই দেখা নয়, পরিচালকের কাজ—প্রযোজ্য নাটকখানিকে সর্বতোভাবে ব্যাখ্যা করে দর্শকমনে পৌঁছে দেওয়া। পরিচালকের আসল কাজ—ভাষ্য রচনা। অভিনেতৃবর্গ, দৃশ্যসজ্জা, পোশাক-পরিচ্ছদ, সংগীত এবং আরো যে-সব উপাদান প্রযোজনার জন্য আবশ্যক সব কিছু সমন্বিতভাবেই নাটকের তাৎপর্যকে প্রকাশ করে। অভিনেতার অভিনয়নৈপুণ্য এবং অন্যান্য শিল্পীর দক্ষতা ভাষ্যরচনায় যে পরিমাণে সাহায্য করে ভাষ্যরচনা সেই পরিমাণেই মূল্যবান হয়।
নৃসিংহ পুরাণ

নৃসিংহ পুরাণ (Sanskrit:) বা নারসিংহ পুরাণ হল একটি উপপুরাণ। প্রথাগত বিশ্বাস অনুযায়ী, অন্যান্য পুরাণ ও উপপুরাণের মতো এই উপপুরাণটিও কৃষ্ণদ্বৈপায়ন বেদব্যাসের রচনা। "স্টাডিজ ইন দি উপপুরাণস্‌" গ্রন্থে রাজেন্দ্রচন্দ্র হাজরা এই সিদ্ধান্তে উপনীত হন যে, নরসিংহ পুরাণের আদি পাঠটি খ্রিস্টীয় ৫ম শতাব্দীর শেষ ভাগে রচিত হয়েছিল। যদিও বহু পরে কয়েকটি প্রক্ষিপ্তাংশ সেই পাঠের সঙ্গে যুক্ত হয়। খ্রিস্টীয় ১৪শ শতাব্দী নাগাদ এই উপপুরাণটি তেলুগু ভাষায় অনূদিত হয়। ১৮৮৪ সালে কলকাতার মহাভারত কার্যালয় থেকে গ্রন্থটির মূল পাঠের বঙ্গানুবাদ চন্দ্রনাথ বসু কর্তৃক প্রকাশিত হয়।
নৃসিংহ পুরাণের মুদ্রিত সংস্করণগুলি ৬৮টি অধ্যায়ে বিন্যস্ত। এই গ্রন্থের ৮ম অধ্যায়টি যমগীতা গ্রন্থের তিনটি পাঠান্তরের অন্যতম (অন্য দু’টি পাঠান্তর হল বিষ্ণুপুরাণের ৩য় স্কন্দের ১ম থেকে ৭ম অধ্যায় এবং অগ্নিপুরাণের ৩য় স্কন্দের ৩৮১তম অধ্যায়)। ২২শ ও ২৩শ অধ্যায়ে শুদ্ধোধনের পুত্র বুদ্ধ পর্যন্ত সূর্যবংশীয় এবং উদয়নের পৌত্র ক্ষেমক পর্যন্ত চন্দ্রবংশীয় রাজাদের সংক্ষিপ্ত বংশলতিকা দেওয়া হয়েছে। ৩৬শ থেকে ৫৪শ অধ্যায়ের মধ্যে বিষ্ণুর দশাবতারের উপাখ্যান বর্ণিত হয়েছে। ৫৭শ থেকে ৬১শ অধ্যায়গুলি "হারীতসংহিতা" বা "লঘুহারীতস্মৃতি" নামে পৃথক গ্রন্থাকারেও প্রচলিত।
নাট্যকার

যিনি নাটক লেখেন তিনি নাট্যকার। নাটকের কাহিনী ও সংলাপ লেখেন তিনি। মূলত নাটকটির কাহিনীটিকে কয়েকটি অঙ্কে ভাগ করে নেন তিনি। আর স্থান ভিত্তিতে ঘটনাকে দৃশ্যে ভাগ করেন। তারপর প্রতিটি ঘটনা ঘটানোর জন্য পাত্রপাত্রী সৃষ্টি করেন। সেই পাত্রপাত্রী কী করবে এবং কী বলবে তা লিখে দেন তিনি।
পশ্চিমা নাটকের জগতে সবচেয়ে পুরানো নাট্যকারদের মধ্যে প্রাচীন গ্রিকদের প্রাধান্য ছিল। খ্রিস্টপূর্ব ৫ম শতকে গ্রীসে সর্বপ্রথম নাটক লেখা হয়। সে সময়ের উল্লেখযোগ্য নাট্যকারদের মধ্যে রয়েছেন ইস্কিলাস, সোফোক্লিস, ইউরিপিদেস, এবং অ্যারিস্টোফেনিস।
ইংরেজি ভাষার সবচেয়ে খ্যাতনামা নাট্যকারদের মধ্যে রয়েছেন উইলিয়াম শেক্সপিয়ার। তার মৃত্যুর কয়েকশ বছর পরেও তার লেখা হাস্যরসের নাটক, ট্র্যাজেডি, ইত্যাদি মঞ্চস্থ হয়ে চলেছে।
দূরকল্পসাহিত্য

দূরকল্পসাহিত্য (ইংরেজি: Speculative fiction, "স্পেকুলেটিভ ফিকশন") কল্পসাহিত্যের একটি বৃহৎ শাখা যেখানে বাস্তব জগতের সঙ্গে অসম্পর্কিত এক কল্পিত জগতের বর্ণনা দেওয়া হয়। এই শাখার উপশাখাগুলি হল: কল্পবিজ্ঞান, ফ্যান্টাসি সাহিত্য, লোমহর্ষক সাহিত্য, অতিলৌকিক সাহিত্য, অতিমানব সাহিত্য, স্বপ্নলোক ও দুঃস্বপ্নলোক সাহিত্য, প্রলয় ও প্রলয়োত্তর সাহিত্য, বিকল্প ইতিহাস। এই উপশাখাগুলি প্রায়শই পরস্পর পরস্পরের সঙ্গে ওতোপ্রতোভাবে জড়িয়ে থাকে।
দূরকল্পসাহিত্যের ইংরেজি পরিভাষা "স্পেকুলেটিভ ফিকশন" শব্দটির স্রষ্টা মনে করা হয় রবার্ট এ হাইনলাইনকে। ২ আগস্ট, ১৯৪৮ তারিখে দ্য স্যাটারডে ইভনিং পোস্ট পত্রিকার একটি সম্পাদকীয়তে তিনি এই শব্দটিকে "কল্পবিজ্ঞান"-এর প্রতিশব্দরূপে ব্যবহার করেন। পরবর্তীকালের একটি লেখায় তিনি পরিষ্কার জানান "ফ্যান্টাসি" বোঝাতে তিনি এই শব্দটি ব্যবহার করেননি। হাইনলাইন শব্দটি ব্যবহার করেছেন বটে, কিন্তু তার আগেও এই শব্দটি ব্যবহৃত হয়। ১৮৮৯ সালে "লিপিনকোট’স মান্থলি ম্যাগাজিন"-এ এডওয়ার্ড বেলআমির "লুকিং ব্যাকওয়ার্ড: ২০০০-১৮৮৭" গ্রন্থের একটি সূত্র ধরে শব্দটি ব্যবহৃত হয়েছিল। "স্পেকুলেটিভ ফিকশন" নামসংক্ষেপ করা হয় "স্পেক-ফিক", "স্পেকফিক", "S-F", "SF", বা "sf"। শেষ তিনটি কল্পবিজ্ঞান বা সায়েন্স ফিকশনের ক্ষেত্রেও ব্যবহৃত হয় বলে অনেক সময় বিভ্রান্তি ছড়ায়।
সায়েন্স ফিকশনের প্রতি অতৃপ্ত অর্থে "স্পেকুলেটিভ ফিকশন" প্রয়োগ জনপ্রিয় হয় ১৯৬০ ও ১৯৭০-এর দশকের প্রথম ভাগে জেডিথ মেরিল ও অন্যান্য লেখক ও সম্পাদকদের দ্বারা। এরা নিউ ওয়েভ ধারার সঙ্গে যুক্ত ছিলেন। তবে ১৯৭০-এর দশকের মধ্যভাগ থেকে এর ব্যবহার কমে আসতে থাকে। দ্য ইন্টারনেট স্কেকুলেটিভ ফিকশন ডেটাবেস এই ধারার বিভিন্ন উপবর্গের তালিকা প্রস্তুত করেছে। ২০০০-এর দশক থেকে এই সব উপবর্গের সামগ্রিক নাম হিসেবে এই শব্দটি বেশ জনপ্রিয় হয়। যেসব গবেষণা পত্রিকা দূরকল্পসাহিত্যের উপর প্রবন্ধ ছাপে সেগুলি হল "এক্সট্রাপোলেশন", ও "ফাউন্ডেশন – দ্য ইন্টারন্যাশানাল রিভিউ অফ সায়েন্স ফিকশন"।
কেউ কেউ যাকে কল্পবিজ্ঞানের সীমাবদ্ধতা "পার সে" ("per se") মনে করেন তার প্রতিও অতৃপ্তি জ্ঞাপন করতে এই শব্দটি ব্যবহার করা হয়। উদাহরণস্বরূপ হারলান এলিসনের লেখালিখিতে এই শব্দটি এমনভাবে ব্যবহৃত হয়েছে যাতে কল্পবিজ্ঞান লেখক তকমার ক্ষুদ্র আবর্ত থেকে বেরিয়ে আসা যায় এবং কল্পবিজ্ঞানের সমস্ত বর্গপ্রথাকে ভেঙে ফেলে আধুনিক সাহিত্যের ধারার পথে তাকে পরিচালিত করা যায়; আবার কখনও তা ব্যবহৃত হয়েছে মূলধারার সমালোচকরা কল্পবিজ্ঞানকে যে মর্মে সমালোচনা করেন তার হাত থেকে রেহাই পাওয়ার জন্য। তবে কোনো কোনো লেখক ও পাঠক এই শব্দটি অপমানজনক মনে করেন।
দি ইনস্টিটিউট অব কস্ট এন্ড ম্যানেজমেন্ট অ্যাকাউন্ট্যান্টস্ অব বাংলাদেশ

বছরে দুইটি সেশনে ছাত্রছাত্রী ভর্তি করা হয়, জানুয়ারি থেকে জুন এবং জুলাই থেকে ডিসেম্বর। উচ্চমাধ্যমিক পেরোনো শিক্ষার্থীরা ‘ইন্টারমিডিয়েট এন্ট্রি রুট’ পদ্ধতির কোর্সটিতে ভর্তি হতে পারবেন। আর স্নাতকরা ‘গ্র্যাজুয়েট এন্ট্রি রুট’ পদ্ধতিতে ভর্তি হতে পারেন। এখানে প্রতি সেশনে ভর্তি হওয়া শিক্ষার্থীদের কোচিং পদ্ধতি এবং করেসপন্ডেন্স পদ্ধতিতে পড়াশোনা করানো হয়। পড়াশোনা শেষে পরীক্ষা দিতে হয়। কোচিং পদ্ধতিতে নিয়মিত ক্লাস করতে হয়। করেসপন্ডেন্স কোর্সের ক্ষেত্রে নিয়মিত ক্লাস করতে হয় না। শুধু অ্যাসাইনমেন্ট জমা দিতে হয়।
লোমহর্ষক কল্পকাহিনী

লোমহর্ষক কল্পকাহিনী (বা "হরর ফিকশন") কল্পসাহিত্যের একটি শাখা যেখানে পাঠক বা দর্শকে ভয় পাওয়ানোই হয় প্রধান লক্ষ্য। ঐতিহাসিকভাবে এই "ভয়" মানুষের দৈনন্দিন জীবনের অতিলৌকিক কল্পনা থেকে সঞ্জাত। ১৯৬০-এর দশক থেকে যেকোনো অস্বাভাবিক, বীভৎস, পরাবাস্তব, অথবা বিশেষভাবে রহস্যময় বা ভীতিপ্রদ বিষয়ভিত্তিক সৃষ্টিকর্মই "হরর" নামে আখ্যাত হয়ে আসছে। লোমহর্ষক কল্পকাহিনী প্রায়শই কল্পবিজ্ঞান ও ফ্যান্টাসির সঙ্গে পরস্পর সম্পৃক্ত আকারে লক্ষিত হয়; বর্তমানে তাই এই তিন ধারাকে একত্রে কল্পসাহিত্য ধারার ছত্রতলে আনা হয়েছে।
ভূতগ্রস্থতাকে (haunting) ভৌতিক ও অস্বভাবী সাহিত্যে মূল কাহিনিকাঠামো হিসেবে ব্যবহার করা হয়। হানাবাড়ির কিংবদন্তি তো সাহিত্যের একটি পুরনো থিম। উদাহরণস্বরূপ, the "আরব্যরজনীর" "কাইরেন আলি ও বাগদাদের হানাবাড়ি" গল্পে দেখা যায় জিন পরিপূর্ণ এক হানাবাড়ি। আরব্যরজনীর এই প্রভাব আধুনিক ভৌতিক সাহিত্যেও লক্ষ্য করা যায়, বিশেষত এইচ পি লাভক্র্যাফট রচিত গ্রন্থাবলিতে।
ভীতিপ্রদ সাহিত্যে উৎকর্ষের জন্য একাধিক পুরস্কারও দেওয়া হয়। দ্য হরর রাইটারস অ্যাসোসিয়েশন এই ধারায় শ্রেষ্ঠ কৃতিত্বের জন্য ব্রাম স্টকার অ্যাওয়ার্ড দিয়ে থাকে। এই পুরস্কার দেওয়া হয় বিশিষ্ট ড্রাকুলা-র লেখক তথা বিশিষ্ট ভৌতিক কাহিনিকার ব্রাম স্টকারের নামাঙ্কিত।
আজ ভৌতিক সাহিত্য চলচ্চিত্রেরও অন্যতম জনপ্রিয় ধারা।
ট্যুকো ব্রাহে

ট্যুকো ব্রাহে (লাতিনীকৃত নাম: Tycho Brahe, ডেনীয় নাম: Tyge Ottesen Brahe) (১৪ই ডিসেম্বর, ১৫৪৬ - ২৪শে অক্টোবর, ১৬০১) ডেনীয় অভিজাত সম্প্রদায়ের ব্যক্তি যিনি নিখুঁত এবং নির্ভুল জ্যোতির্বৈজ্ঞানিক পর্যবেক্ষণের জন্য বিখ্যাত হয়ে আছেন। তার আদি বাসস্থান Scania-তে যেটি তখন ডেনমার্কের অন্তর্ভুক্ত থাকলেও বর্তমানে আধুনিক সুইডেনের একটি প্রদেশ। তিনি জীবদ্দশায় জ্যোতির্বিজ্ঞানী এবং আলকেমিবিদ হিসেবে সুখ্যাত ছিলেন।
১৫৭৩ সালে তার "দে নোভা স্তেলা" (নতুন তারাটি সম্পর্কে) বইটিতে তিনি এরিস্টটলের সুস্থির এবং অপরিবর্তনীয় খ-গোলকের ধারণাকে ভুল বলে অভিহিত করেন। নিখুঁত পর্যবেক্ষণের মাধ্যমে তিনি প্রমাণ করেন যে, "নবতারা" (বর্তমানে যা অতিনবতারা নামে পরিচিত), বিশেষ করে ১৫৭২ সালের অতিনবতারাটি, পৃথিবী এবং চাঁদের মধ্যে অবস্থিত হলে যে পরিমাণ লম্বন দেখানোর কথা তার থেকে বেশি লম্বন দেখাচ্ছে এবং তথাপি এগুলো পৃথিবীর বায়ুমণ্ডলের অভ্যন্তরে অবস্থিত লেজবিহীন ধূমকেতু নয়, বরং বায়ুমণ্ডলের বাইরে অবস্থিত। একই ধরনের পর্যবেক্ষণের মাধ্যমে আরও প্রতিষ্ঠিত করেন যে ধূমকেতু বায়ুমণ্ডলের ভেতরকার ঘটনা নয়, এবং যথারীতি তারা সে সময় গৃহীত অপরিবর্তনীয় খ-গোলকের মধ্য দিয়ে অতিক্রম করে।
ট্যুকো ব্রাহেকে Hven দ্বীপে অনেক বড় একটি সম্পত্তি দেয়া হয়েছিল এবং Uraniborg নামে একটি গবেষণা প্রতিষ্ঠান নির্মাণের অর্থও প্রদাণ করা হয়েছিল। এই গবেষণা প্রতিষ্ঠানে তিনি জ্যোতির্বৈজ্ঞানিক পর্যবেক্ষণের জন্য বড় বড় যন্ত্র নির্মাণ করেন। পরবর্তীতে Stjerneborg নামে একটি গবেষণাগার নির্মাণ করেন মাটির নিচে। তখন এটিও বুঝতে পারেন যে পূর্বের গবেষণাগারটির যন্ত্রপাতি যথেষ্ট সুস্থির ছিল না। এই দ্বীপে তিনি বেশ স্বায়ত্তশাসন ভোগ করতেন, এমনকি নিজের গবেষণার ফলাফল প্রকাশের জন্য উপযোগী কাগজ সরবরাহের জন্য সেখানে নিজে কাগজ তৈরির কারখানা করেছিলেন। ১৫৯৭ সালে ডেনমার্কের রাজার সাথে মতানৈক্য হওয়ার পর বোহেমিয়ার রাজা এবং পুণ্য রোমান সম্রাট রুডলফ ২ তাকে প্রাগ শহরে আমন্ত্রণ জানান। এখানে তিনি রাজ-জ্যোতির্বিদ পদ গ্রহণ করেন, নতুন একটি মানমন্দির নির্মাণ করেন প্রাগের নিকটে অবস্থিত Benátky nad Jizerou নামক স্থানে। এখানে ১৬০০ থেকে ১৬০১ সালে তার মৃত্যুর পূর্ব পর্যন্ত তাকে সহযোগী হিসেবে ছিলেন বিখ্যাত জার্মান জ্যোতির্বিদ ইয়োহানেস কেপলার। কেপলার ট্যুকোর মৃত্যুর পর তার উপাত্ত ব্যবহার করেই গ্রহীয় গতির সূত্র প্রণয়ন করেছিলেন। বলা হয়, ট্যুকোর মত নিখুঁত পর্যবেক্ষণ সে সময় আর কারো পক্ষে করা সম্ভব ছিল না।
জ্যোতির্বিদ হিসেবে ট্যুকোর অবস্থান ছিল নিকোলাউস কোপের্নিকুস এবং টলেমির মাঝামাঝি। তিনি কোপের্নিকুসীয় জগতের জ্যামিতিক সুবিধা এবং টলেমীয় জগতের দার্শনিক সুবিধা একত্রিত করে নতুন একটি বিশ্ব ব্যবস্থা তৈরি করতে চেয়েছিলেন যার নাম ট্যুকোনীয় জগৎ। উপরন্তু, তিনি ছিলেন শেষ জ্যোতির্বিদদের একজন যারা কোন দুরবিন ছাড়া কেবল খালি চোখে সকল পর্যবেক্ষণ করেছেন।
বাকমিন্‌স্টার ফুলার

রিচার্ড বাকমিন্স্টার "বাকি" ফুলার (১২ জুলাই, ১৮৯৫ - ১ জুলাই, ১৯৮৩) ছিলেন একজন আমেরিকান স্থপতি, প্রকৌশলী, লেখক, নকশাকারক, ভবিষ্যৎদ্রষ্টা, উদ্ভাবক ও দূরদর্শী।
"মানবতা স্থায়ী ও সফলভাবে টিকে থাকবে কি না এবং যদি থাকে, তবে তা কেমন করে?"- এ প্রশ্নটি নিয়ে ফুলার সারাজীবন ভেবেছেন। নিজেকে একজন গড়পড়তা সাধারণ মানুষ, যার বিশেষ কোনো টাকা-কড়ি বা শিক্ষাগত যোগ্যতা নেই বিবেচনা করে তার জীবন এই প্রশ্নটির উত্তর-সন্ধানে নিয়োজিত করেছিলেন। মানুষের উন্নয়নে বড় বড় সংগঠন, সরকার এবং ব্যক্তিগত উদ্যোগ যেখানে অক্ষম, সেখানে একক সত্ত্বা কী করতে পারে তা সন্ধানে তিনি প্রবৃত্ত হয়েছিলেন।
তার জীবনব্যাপী পরীক্ষা-নিরীক্ষার যাত্রায় তিনি তিরিশাধিক পুস্তক রচনা করেছেন। এছাড়াও তিনি অসংখ্য উদ্ভাবনের সাথে জড়িত ছিলেন, মূলতঃ নকশা ও স্থাপত্য ক্ষেত্রে, যার মধ্যে প্রধানতমটি ছিলো জিওডেসিক গম্বুজ। জিওডেসিক গম্বুজের সাথে সাদৃশ্যের জন্যে ফুলারিন অথবা বাকিবলস নামক কার্বন অণুর নামকরণ করা হয়েছে তার নামানুসারে।
বাকমিনিস্টার ফুলার হার্ভার্ড বিশ্ববিদ্যালয় এ ভর্তি হয়েছিলেন, কিন্তু তাকে হার্ভার্ড থেকে দুবার বহিষ্কার করা হয়।
ফুলার কানাডার টেক্সটাইল মিলে মেকানিক হিসেবে কাজ করেন। প্রথম বিশ্বযুদ্ধের সময় তিনি যুক্তরাষ্ট্রের নৌবাহিনীতে রেডিও অপারেটর হিসেবে কাজ করেন।
১৯৫৯ থেকে ১৯৭০ সাল পর্যন্ত সাউদার্ন ইলিনয় ইউনিভার্সিটি কার্বনডেল এ শিক্ষকতা করেন। তিনি সেখানে সহকারী অধ্যাপক হিসেবে যোগদান করেন এবং ১৯৬৮ সালে পূর্ণ অধ্যাপক হিসেবে উন্নীত হন।
ফুলার ২৮টি আমেরিকান প্যাটেন্টের অধিকারী ছিলেন।
১৯৮৩ সালে ফুলারকে যুক্তরাষ্ট্র সরকার প্রেসিডেন্সিয়াল মেডেল অব ফ্রীডম প্রদান করে।
মৎস্যপুরাণ

মৎস্য পুরাণ প্রাচীনতম পুরাণগ্রন্থ এবং একটি গুরুত্বপূর্ণ হিন্দু ধর্মশাস্ত্র। এটিতে মূলত বিষ্ণুর মৎস্য অবতারের কাহিনি বর্ণিত হয়েছে। এই যুগের পর থেকেই আর্য অর্থাৎ বর্তমান হিন্দু সমাজব্যবস্থার সূত্রপাত।
এই পুরাণের উপাখ্যান প্রাগৈতিহাসিক দ্রাবিড় পটভূমিকায় স্থাপিত। কেন্দ্রীয় চরিত্র মৎস্যদেব ও দ্রাবিড় সম্রাট সত্যব্রত, যিনি পরবর্তীকালে "আর্যপিতা" মনু নামে পরিচিত হন। ঠিক কোন সময়কালে এই কাহিনিটি সংঘঠিত হয়েছে তা বোঝা সম্ভব নয়; কারণ গ্রন্থে আশ্চর্যজনকভাবে ২ লক্ষ কোটি বছরের কথা বলা হয়েছে। কাহিনির সর্বাধিক গুরুত্বপূর্ণ অংশের সূত্রপাত তখনই হয় যখন বিষ্ণু প্রলয়ের আগে রাজা সত্যব্রতের সম্মুখে মৎস্য অবতার রূপে আবির্ভূত হন; এই সময় সত্যব্রত তার দ্রাবিড় রাজ্যের মলয় পর্বতের পাদদেশে তপস্যারত ছিলেন; প্রলয়ের পরে এই মলয় পর্বতের চূড়াতেই তিনি তার জাহাজ বাঁধেন।
এই পুরাণে সূর্যপুত্র সত্যব্রত বা মনুর জীবনবৃত্তান্ত বর্ণিত হয়েছে। যদিও এই গ্রন্থের মূল উপজীব্য প্রলয়ের বিবরণ এবং মৎস্যদেব কীভাবে মনুকে নির্দেশদান করে তার পরিবার ও অল্পসংখ্যক মানুষের প্রাণরক্ষা করেন; এবং তার সম্মুখে বেদ প্রকাশ করে নতুন এক আর্য বা বৈদিক সমাজব্যবস্থা প্রচলনে সহায়তা করেন – তার বৃত্তান্ত রয়েছে।
মনুমৎস্যসংবাদ, ব্রহ্মাণ্ডোৎপত্তি, দেবাদির উদ্ভব, মন্বন্তর নিরূপণ, পিতৃবংশবিবরণ, শ্রাদ্ধকাল, চন্দ্রোৎপত্তি, চন্দ্রবংশ কীর্তন, কার্তবীর্য উপাখ্যান, ভৃগুশাপে বিষ্ণুর পৃথিবীতে জন্ম, পুরুবংশকীর্তন, ক্রিয়াযোগ, বহুবিধ ব্রত, দানাদি পূণ্যকর্ম, তারকোৎপত্তি, পার্বতীর জন্ম, তপস্যা ও বিবাহ, কার্তিকের জন্ম, তারক বধ, পিতৃগাথা, সাবিত্রী উপাখ্যান, বিবিধ উৎপাত ও গ্রহশান্তিবিধি, বামন-মাহাত্ম্য, প্রতিমালক্ষণ, প্রতিমা ও দেবালয় প্রতিষ্ঠা, ভাবী রাজবংশ, মহাদান প্রভৃতি।
শারীরতত্ত্ব

শারীরতত্ত্ব বা শারীর বিদ্যা বা শারীরবৃত্ত (ইংরেজি: Physiology) জীববিজ্ঞান এর একটি প্রধান শাখা। এ শাখায় জীবদেহের পুষ্টি, শ্বসন, ক্ষরণ, রেচন, জনন প্রভৃতি শারীরবৃত্তীয় কার্যাবলী আলোচনা করা হয়। প্রত্যেক জীবের তার নিজস্ব চারিত্রিক বৈশিষ্ট্য আছে। জীবের শরীরের কার্যপ্রণালী নিয়ে শারীরবৃত্তবিদ্যায় আলোচনা করা হয়। রাজকীয় সুয়েডীয় বিজ্ঞান একাডেমি কর্তৃক ১৯০১ সাল থেকে শারীরবৃত্ত বিদ্যায় ভূষিত সর্বোচ্চ সম্মান "চিকিৎসাবিজ্ঞানে নোবেল পুরস্কার" প্রদান করা হয়ে থাকে।
৪২০ খ্রিস্টপূর্বাব্দে হিপোক্রেটিসের সময়কালে মানব শারীরবৃত্ত, গবেষণা ছাড়াও ঔষধের জনক হিসেবে পরিচিত ছিলো। প্রাচীন গ্রীসে এরিস্টটলের সমালোচনা এবং কাঠামোর মধ্যে সম্পর্ক এবং চিহ্নিত কার্যকারিতার উপরে জোর দেওয়ার মধ্য দিয়েই শারীরবৃত্ত ধারনার শুরু হয়। যখন ক্লডিয়াস গ্যালেনাসের (১২৬-১৯৯ খ্রিষ্টাব্দ), গ্যালেন নামে পরিচিত, শরীরের কার্যকারিতা অনুসন্ধানের পরীক্ষার ব্যবহারই ছিলো প্রথম। গ্যালেন পরীক্ষামূলক শারীরবৃত্ত বিদ্যার প্রতিষ্ঠাতা ছিলেন।
জাঁ ফার্নেল (Jean Fernel), একজন ফরাসি চিকিৎসক, ১৫২৫ সালে "শারীরবৃত্ত" ("physiology") শব্দটির পরিচয় দেন।
উনিশ শতকে, শারীরবৃত্তীয় জ্ঞান দ্রুত হারে বৃদ্ধি পেতে থাকে। বিশেষ করে ১৮৩৮ সালে জার্মান জীববিজ্ঞানী থিওডোর সোয়ান এবং মাথিয়াস শ্লেইডেনের কোষ তত্ত্বের আবিষ্কারের মধ্য দিয়ে যে সকল জীবিত বস্তুই এক বা একাধিক কোষ দ্বারা গঠিত এবং সকল কোষই পূর্বে অস্তিত্বশীল অন্য কোন কোষ থেকে উৎপত্তি লাভ করে।
বিংশ শতকে জীববিজ্ঞানীরা আগ্রহী হয়ে ওঠেন এ বিষয়ে যে, তুলনামূলক শারীরবৃত্ত এবং পরিবেশ শারীরবৃত্তের ক্ষেত্রে কীভাবে জীব কার্যাবলী মানব কার্যাবলী থেকে ভিন্ন। এই ক্ষেত্রের মধ্যে প্রধান ব্যক্তি হলেন, Knut Schmidt-Nielsen এবং George Bartholomew। অতি সম্প্রতি, বিবর্তনমূলক শারীরবৃত্ত একটি স্বতন্ত্র উপবিষয়ে পরিণত হয়েছে।
সাধারণত শারীরবৃত্ত ২ প্রকারের; একটি হচ্ছে প্রাণী শারীরবৃত্ত অপরটি হচ্ছে উদ্ভিদ শারীরবৃত্ত। প্রাণী শারীরবৃত্ত বিদ্যায় মানবদেহের শারীরবৃত্তের বিশদ বর্ণনা আছে। এছাড়াও অনেক রকম শারীরবৃত্ত বিদ্যা রয়েছে যেমন- ভাইরাস শারীরবৃত্ত, ব্যাকটেরিয়া শারীরবৃত্ত, কোষ শারীরবৃত্ত এবং আরো অনেক বিভাগ।
মানবদেহের শারীরবৃত্ততে মানবদেহের নির্দিষ্ট চারিত্রিক বৈশিষ্ট্য এবং দেহের বিভিন্ন কার্যপ্রণালীর কৌশল নিয়ে আলোচনা করা হয়। এটা এমন এক ধরনের বিজ্ঞান যা মানুষের, যান্ত্রিক, শারীরিক এবং জৈবরাসায়নিক কর্ম, তাদের অঙ্গ, এবং তারা যে কোষের মধ্যে গঠিত সে বিষয়ে আলোচনা করে। শারীরবৃত্তের কেন্দ্রবিন্দুর প্রধান স্তর হলো, অঙ্গ স্তর এবং ব্যবস্থার মধ্যে ব্যবস্থা। অন্তঃস্রাবী এবং স্নায়বিক ব্যবস্থা প্রাণীদের মধ্যে কার্যকর শ্বসন এবং সংক্রমণ সংকেত এক্ষেত্রে প্রধান ভূমিকা পালন করে। হোমিওস্টয়াটিক উদ্ভিদের ক্ষেত্রে পারস্পরিক ক্রিয়ার বিষয় প্রাণীদের সঙ্গে একটি প্রধান দিক।
রোগবিজ্ঞান

রোগবিজ্ঞান () হচ্ছে একটি বিশুদ্ধ প্রাণিবিজ্ঞানের প্রধান শাখা, এই শাখায় প্রাণিদেহের বিভিন্ন রোগ, লক্ষণ, রোগতত্ত্ব, প্রতিকার ইত্যাদি বিশদভারে পর্যালোচনা করা হয়। অণুবীক্ষণ যন্ত্রের মাধ্যমে রোগের লক্ষণের সাথে আলাদা করে কোষের পরিবর্তন সম্পর্কযুক্ত করা যায় এই রোগনিরূপণবিদ্যার মাধ্যমে।
শুরুর দিকে রোগবিজ্ঞান ছিল খুব বর্ণনামূলক। পূর্বে রোগ নির্ণয় এবং শ্রেণিবিভাগ করা হতো শারীরস্থানিক এবং আণুবীক্ষণিক শারীরস্থানিক পরিবর্তন দেখে। ১৯শ শতকের অর্ধেক সময় ধরে এই পদ্ধতিতে এবং অণুজীববিদ্যার পদ্ধতি যোগ করে অণুজীব (প্রোটোযোয়া, ব্যাকটেরিয়া এবং ছত্রাক) মানুষের মৃত্যুর প্রধান কারণ হিসেবে ধরা হয়।
অঙ্গসংস্থান

অঙ্গসংস্থান জীববিজ্ঞানের একটি শাখা যা জীবের আকার আকৃতি এবং তাদের নির্দিষ্ট কাঠামোগত বৈশিষ্ট্য অধ্যয়ন নিয়ে কাজ করে। 
এর মধ্যে বাহ্যিক দিকগুলি (আকৃতি, গঠন, রঙ, প্যাটার্ন, আকার) অন্তর্ভুক্ত রয়েছে, অর্থাৎ বাহ্যিক অঙ্গসংস্থান (বা আইডোনমি), পাশাপাশি হাড় এবং অঙ্গগুলির মতো অভ্যন্তরীণ অংশগুলির আকার অর্থাৎ অভ্যন্তরীণ অঙ্গসংস্থান (বা শারীরস্থান)। এটি দেহতত্ত্বের বিপরীতে যা মূলত ফাংশন নিয়ে কাজ করে। অঙ্গসংস্থান জীববিজ্ঞানের একটি শাখা যা কোনও জীব বা ট্যাক্সনের স্থূল কাঠামো এবং এর উপাদানগুলির অংশ অধ্যয়ন নিয়ে কাজ করে।
"অঙ্গসংস্থান" শব্দটি "প্রাচীন গ্রিক" μορφή, morphé = গঠন এবং λόγος, lógos = পাঠ, বিজ্ঞান শব্দদ্বয়ের মাধ্যমে গঠিত। জোহান উলফগ্যাং ভব গোয়েথে অঙ্গসংগঠন এর জীববৈজ্ঞানিক ধারণাকে উন্নীত করেন (১৭৯০) এবং স্বাধীনভাবে পরবর্তিতে এর উন্নয়ন ঘটান জার্মান শারীরস্থানবিৎ এবং শারীরবিজ্ঞানী কার্ল ফ্রেডরিখ বার্ডাখ (১৮০০)।
ইংরেজ-ভাষী দেশে "আণবিক অঙ্গসংস্থান" কোনপ্রকার যৌগিক অণু যেমন পলিমার ও আরএনএ ইত্যাদিকে বর্ণনা করার জন্য ব্যবহৃত হয়।"স্থূল অঙ্গসংস্থানবিদ্যা" শব্দদ্বয় কোন অঙ্গাণুর যৌথ কাঠামো কিংবা কোন অঙ্গাণুর সাধারণ বর্ণনা এবং প্রতিটির পৃথক গঠন অর্থে ব্যবহৃত হয়।
কোষবিদ্যা

কোষবিদ্যা (; গ্রিক থেকে, "kytos", "একটি ঠালা"; এবং , "-লোজিয়া") একটি বিশুদ্ধ প্রাণিবিজ্ঞানের প্রধান শাখা, এ শাখায় কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয়। কোষের বিভিন্ন প্রকারের কার্যপ্রণালীর কৌশল নিয়েও কোষবিদ্যায় আলোচনা করা হয়। কোষ হচ্ছে জীবদেহের একক। জীববিজ্ঞানে কোষবিদ্যা শাখায় সাধারণত দুই প্রকারের কোষ নিয়ে আলোচনা করা হয়; একটি উদ্ভিদ কোষ এবং অপরটি প্রাণিকোষ।
১৬৬৫ খৃষ্টাব্দে অণুবীক্ষণ যন্ত্রের সাহায্যে ইংরেজ বিজ্ঞানী রবার্ট হুক এর বোতলের ছিপির কোষ বা সেল আবিষ্কারই কোষতত্ব বা কোষবিদ্যার সূচনা করে। বিজ্ঞানী হুক ছিপিতে মৃত কোষ দেখেছিলেন, অর্থাত কেবল কোষ প্রাচীরই তিনি দেখতে পেরেছিলেন। এর পর ইতালীয় বিজ্ঞানী ম্যালপিঘি (Malpighi) ও ইংরেজ বিজ্ঞানী গ্রিউ (Grew) উদ্ভিদের টিস্যু বা কলা পরীক্ষার মাধ্যমে হুকের গবেষণাকে সমর্থন করেন। নিউক্লিয়াস আবিষ্কারের পরে জার্মান উদ্ভিদ বিজ্ঞানী Schleiden ও প্রানীবিজ্ঞানী Schwann কোষ মতবাদ গঠন করেন। এর দ্বারা প্রমাণিত হয় কোষই হল জীবনের জন্যে প্রয়োজনীয় বস্তুর আধার এবং সব সজীব বস্তুই কোষ দ্বারা গঠিত। এর পরে প্রোটোপ্লাজম ও প্রোটোপ্লাস্ট আবিষ্কারে এই মতবাদের বিরুদ্ধ অর্গানিসম্যাল মতও সৃষ্টি হয়। বিজ্ঞানের যুগান্তকারী উন্নতির সাথে সাথে কোষবিদ্যার নতুন নতুন তথ্য ও তত্ত্ব আবিষ্কার হয়েছে।
কলাস্থানবিদ্যা

কলাস্থানবিদ্যা () বিশুদ্ধ উদ্ভিদবিজ্ঞান ও প্রাণীবিজ্ঞানের একটি প্রধান শাখা, এ শাখায় বহুকোষী জীবেদের (অর্থাত প্রাণী ও উদ্ভিদ) বিভিন্ন কলার অবস্থান, গঠন, আকার, আয়তন ও কাজ সম্বন্ধে আলোচনা করা হয়। কোষবিজ্ঞান বা সাইটোলজি (cytology) ও কলাবিজ্ঞানের (হিস্টোলজি) প্রধান পার্থক্য হল কোষ বিজ্ঞানে মূলতঃ আলাদা আলাদা ভাবে ভাসমান কোষেদের বর্ণনা করা হয়। কলার মধ্যে অবস্থান কালে কোষের জে ত্রিমাত্রিক আকৃতি থাকে, বিচ্ছিন্ন ভাবে ভাসমান কোষে তা থাকে না। ফলে কোষের আকৃতি কেবল কলা বিজ্ঞানে কাজে লাগে কোষবিজ্ঞানে কোন কাজে আসে না। কোষবিজ্ঞান প্রধানত কেন্দ্রকের (নিউক্লিয়াস) চেহারা ও সাইটোপ্লাস্মের আয়তন ও রংএর পার্থক্য দ্বারা চালিত হয়। কলাবিজ্ঞানে শুধু কোষেদের আকৃতিই নয়, কোষদের অবস্থান, পারস্পরিক নৈকট্য ও আন্তঃকোষীয় সংযোগ, ও ধাত্র ইত্যাদির সাহাযয়ে কলার পরিচয়, কলার মধ্যে কোন অসঙ্গতি আছে কিনা, পরিচয়হীন কলার উ্তপত্তিগত সূত্র, অসমবৃদ্ধি, অবৃদ্ধি, অতিবৃদ্ধি ও কর্কট্রোগের সম্ভাবনা ইত্যাদি সন্ধান করা হয়।
কলাস্থানিজ্ঞানের সঙ্গে ওতপ্রোতভাবে জড়িত আছে কলারসায়ন (Histochemistry) যাতে কলার উপর নানা রকম রাসায়নিক প্রক্রিয়ায় কলাকে নানা রঙে রঞ্জিত করে অণুবীক্ষণ যন্ত্রে দেখার উপযোগী করা হয়।
পিয়ের সিমোঁ লাপ্লাস

পিয়ের সিমোঁ মার্কি দ্যু-লাপ্লাস () (২৩শে মার্চ, ১৭৪৯ - ৫ই মার্চ, ১৮২৭) একজন ফরাসি গণিতবিদ ও জ্যোতির্বিদ, যিনি গাণিতিক জ্যোতির্বিদ্যা ও পরিসংখ্যানের উন্নয়নে গুরুত্বপূর্ণ ভূমিকা রেখেছেন। তিনি তাঁর "মেকানিক সেলেস্ত" (অর্থাৎ জ্যোতিঃবলবিদ্যা) গ্রন্থের পাঁচ খণ্ডে তাঁর পূর্বসূরীদের কাজের সারসংক্ষেপ ও পরিবর্ধন করেছেন। তার এই কাজ চিরায়ত বলবিদ্যার জ্যামিতিক দৃষ্টিভঙ্গির পরিবর্তন ঘটিয়ে ক্যালকুলাস ভিত্তিক চর্চার পথ খুলে দেয়, এবং এর ফলে অনেক নতুন সমস্যা সমাধানের দুয়ার খুলে যায়। পরিসংখ্যানে সম্ভাব্যতার বেইসীয় পরিভাষাও মূলত লাপ্লাসেরই অবদান।
তিনি লাপ্লাস সমীকরণ সৃষ্টি করেন এবং লাপ্লাস রূপান্তরের পথ প্রদর্শন করেন, যা গাণিতিক পদার্থবিজ্ঞানে বহুল ব্যবহৃত একটি হাতিয়ার; এ ক্ষেত্রটিতে তিনি ছিলেন সেরাদের একজন। ফলিত গণিতে নানাভাবে ব্যবহৃত লাপ্লাসীয় অন্তরক অপারেটরের নাম তার নামানুসারে রাখা হয়েছে।
হিরোসাই নোহারা

হিরোসাই নোহারা () (জন্মঃ ১৯৬৭ ইং) একজন জাপানি পর্যটক যিনি মেক্সিকো সিটির বেনিতো হুয়ারেস আন্তর্জাতিক বিমানবন্দরের এরাইভেল লাউঞ্জে প্রায় চার মাস কাটিয়েছেন। তিনি বিমানবন্দরে পৌঁছান ২ সেপ্টেম্বর ২০০৮ সালে ও বিমান বন্দর ত্যাগ করেন ২৯ ডিসেম্বর ২০০৮ সালে। বিমানবন্দর ত্যাগ করে তিনি একজন মহিলার সাথে মেক্সিকো সিটির একটি এপার্টমেন্টে উঠেন। মহিলাটিকে "ওয়ুকি" নামে সনাক্ত করা হয়।
নোহারা মেক্সিকোতে আসার পূর্বে জাপানের অফিস পরিষ্কার-পরিচ্ছন্ন কর্মী ছিলেন। বিমানবন্দরে থাকাকালীন সময়ে তার খাবার-দাবার বিমানবন্দরের একটি ফাস্ট ফুড দোকান ও কম্বল, জামাকাপড় সহ অন্যান্য প্রয়োজনীয় সামগ্রী তাকে দেখতে আসা উৎসাহী মানুষরা সরবরাহ করেন। পরবর্তীতে যখন নোহারা বিভিন্ন মিডিয়ার মারফতে পরিচিতি লাভ করতে থাকেন তখন ফাস্ট ফুড কোম্পানী থেকে তাদের নিজস্ব টি শার্ট, টুপি ও মগ সরবরাহ করেন যাতে টিভিতে তাকে দেখানোর সময় সারাদেশে দোকানটিরও প্রচারণা হয়। নোহারা উক্ত তিন মাসে কিছু স্পেনিশ ও ইংরেজি ভাষা শেখেন।
লোকাল মিডিয়া গুলো ইন্টারপ্রেটার এর মাধ্যমে তার সাক্ষাৎকার গ্রহণের সময়, কাগজপত্র কোন সমস্যা না থাকার পরও কেন বিমান বন্দরে অবস্থান করছেন জানতে চাইলে তিনি প্রশ্ন এড়িয়ে যান। কিন্তু বিমানবন্দরের একজন ওয়ের্ট্রেসের মাধ্যমে জানা যায়, তিনি প্রেম ঘটিত কোন কারণে বিমান বন্দরে কাটান।
প্রবন্ধ

সাহিত্যে বর্ণনামূলক গদ্যকে প্রবন্ধ বলা হয়। প্রবন্ধ সাহিত্যের একটি অন্যতম গুরুত্বপূর্ণ শাখা। এর সমার্থক শব্দগুলো হলো - সংগ্রহ, রচনা, সন্দর্ভ, পূর্বাপর সঙ্গতি, কৌশল। প্রবন্ধের বিষয়বস্তু শৈল্পিক, কাল্পনিক, জীবনমুখী, ঐতিহাসিক কিংবা আত্মজীবনীমূলক হয়ে থাকে। এটি সাধারণত কোনো নির্দিষ্ট বিষয়কে কেন্দ্র করে লেখা হয় এবং লেখকের চিন্তা, বিশ্লেষণ, ও যুক্তিকে ফুটিয়ে তোলে। যিনি প্রবন্ধ রচনা করেন তাকে প্রবন্ধকার বলা হয়। প্রবন্ধে মূলত কোনো বিষয়কে তুলে ধরে তার বিভিন্ন দিক নিয়ে আলোচনা করা হয়। প্রবন্ধ সাহিত্য, দর্শন, ইতিহাস, রাজনীতি, সমাজবিদ্যা, বিজ্ঞানসহ বিভিন্ন বিষয়ে লেখা হতে পারে।
প্রবন্ধ’ শব্দের প্রকৃত অর্থ প্রকৃষ্ট রূপ। ‘প্রকৃষ্ট বন্ধন’ বলতে বিষয়বস্তু ও চিন্তার ধারাবাহিক বন্ধনকে বোঝায় । নাতিদীর্ঘ, সুবিন্যস্ত গদ্য রচনাকে প্রবন্ধ বলে । প্রবন্ধ রচনার বিষয়, ভাব, ভাষা সমানভাবে গুরুত্বপূর্ণ । এক কথায় কল্পনা শক্তি ও বুদ্ধিবৃত্তিকে কাজে লাগিয়ে লেখক যে নাতিদীর্ঘ সাহিত্য রূপ সৃষ্টি করেন তাই প্রবন্ধ ।
প্রবন্ধের কিছু গুরুত্বপূর্ণ বৈশিষ্ট্য রয়েছে, যেমন—
<br>
প্রবন্ধ প্রধানত ২ ভাগে বিভক্তঃ
তন্ময় বা বস্তুনিষ্ঠ প্রবন্ধ: এই ধরনের প্রবন্ধে লেখকের ব্যক্তিগত অনুভূতির চেয়ে বিষয়বস্তুর বিশ্লেষণ বেশি গুরুত্বপূর্ণ। সাধারণত একাডেমিক, গবেষণামূলক, বা তথ্যভিত্তিক প্রবন্ধগুলো এই শ্রেণির অন্তর্ভুক্ত। যেমন—
মন্ময় বা ব্যক্তিনিষ্ঠ প্রবন্ধ: এখানে লেখকের ব্যক্তিগত মতামত, অনুভূতি ও কল্পনার প্রকাশ বেশি থাকে। এটি সাধারণত সাহিত্যিক দৃষ্টিকোণ থেকে লেখা হয়। যেমন—
বর্ণনামূলক
বিতর্কমূলক
চিন্তামূলক
একটি ভালো প্রবন্ধ লেখার জন্য কিছু গুরুত্বপূর্ণ উপাদান অনুসরণ করতে হয়—<br>
শিরোনাম: প্রবন্ধের মূল ভাব প্রকাশ করে এমন আকর্ষণীয় শিরোনাম থাকা জরুরি।<br>
ভূমিকা: প্রবন্ধের শুরুতে বিষয় সম্পর্কে প্রাথমিক ধারণা প্রদান করা হয়।<br>
মূল আলোচনা: বিষয়ের গভীরে গিয়ে বিভিন্ন দিক থেকে বিশ্লেষণ করা হয়।<br>
উপসংহার: আলোচনার সারসংক্ষেপ ও চূড়ান্ত মতামত প্রদান করা হয়।<br>
প্রবন্ধের গুরুত্ব বহুমুখী। এটি ব্যক্তিগত, সামাজিক, শিক্ষাগত, ও বৌদ্ধিক উৎকর্ষ সাধনের জন্য অত্যন্ত গুরুত্বপূর্ণ একটি সাহিত্য মাধ্যম। এটি—<br>
বিশ্বসাহিত্য ও বাংলাসাহিত্যে অনেক খ্যাতনামা প্রবন্ধকার রয়েছেন। তাঁদের মধ্যে কিছু উল্লেখযোগ্য নাম—<br>
বাংলা সাহিত্য: রবীন্দ্রনাথ ঠাকুর, মাইকেল মধুসূদন দত্ত, বঙ্কিমচন্দ্র চট্টোপাধ্যায়, কাজী নজরুল ইসলাম, জসীমউদ্দীন, হুমায়ুন আজাদ।
বিশ্বসাহিত্য: ফ্রান্সিস বেকন, জর্জ অরওয়েল, রাল্ফ ওয়াল্ডো এমারসন, বার্ট্রান্ড রাসেল, দারিও ফো।
১। English & Bengali Online Dictionary & Grammar [ Published - 2024 ]
রাইট ভ্রাতৃদ্বয়

রাইট ভ্রাতৃদ্বয়, অরভিল রাইট (১৯ আগস্ট, ১৮৭১ - ৩০ জানুয়ারি, ১৯৪৮) এবং উইলবার রাইট (১৬ এপ্রিল, ১৮৬৭ - ৩০ মে, ১৯১২) ছিলেন দু'জন মার্কিন প্রকৌশলী, যাদের উড়োজাহাজ আবিষ্কারের কৃতিত্ব দেওয়া হয়। তারা ১৯০৩ সালের ১৭ ডিসেম্বর প্রথম নিয়ন্ত্রিত, শক্তিসম্পন্ন এবং বাতাসের চাইতে ভারী সুস্থিত মানুষ-বহনযোগ্য উড়োজাহাজ তৈরি করেন।
বর্তমানে যোগাযোগ ব্যবস্থার সবচেয়ে দ্রুততার যান হচ্ছে উড়োজাহাজ বা বিমান। তবে এর আবিষ্কারক দুই ভাই রাইট ব্রাদার্স উইলবার রাইট এবং অরভিল রাইট প্রথম উড়োজাহাজ আবিষ্কার করেন। তারা ১৯০৩ সালের ১৭ ডিসেম্বর প্রথম নিয়ন্ত্রিত, শক্তিসম্পন্ন এবং বাতাসের চেয়ে ভারী সুস্থিত মানুষ-বহনযোগ্য উড়োজাহাজ তৈরি করেন। রাইট ভ্রাতৃদ্বয়, অরভিল রাইট ১৮৭১ সালের ১৯ আগস্ট এবং উইলবার রাইট ১৮৬৭ সালের ১৬ এপ্রিল জন্মগ্রহণ করেন। দুজনেই ছিলেন পেশায় মার্কিন প্রকৌশলী। 
রাইট ভাইয়েরা ছিলেন মোট পাঁচ ভাই-বোন। তন্মধ্যে উইলবার রাইট ছিলেন বড় এবং অরভিল রাইট ছিলেন ছোট। বড় ভাই উইলবার রাইট ১৮৬৭ সালের ১৬ই এপ্রিল আমেরিকার মিলভনে জন্মগ্রহণ করেন এবং মৃত্যুবরণ করেন ১৯১২ সালের ৩০শে মে ওহইিও এর ডেটন শহরে। তিনি ৪৫ বছর বেচেঁ ছিলেন। তিনি পেশায় ছিলেন প্রকাশক এবং বাইসাইকেল বিক্রেতা। আর ছোট ভাই অরভিল রাইট ১৮৭১ সালের ১৯শে আগস্ট ওহইিও এর ডেটন শহরে জন্মগ্রহণ করেন এবং মৃত্যুবরণ করেন ১৯৪৮ সালের ৩০শে জানুয়ারি ওহইিও এর ডেটন শহরে। তিনি ৭৬ বছর বেচেঁ ছিলেন। তিনিও পেশায় ছিলেন প্রকাশক এবং বাইসাইকেল বিক্রেতা। রাইট ভাইদের বাবার নাম ছিল মিল্টন রাইট এবং তিনি পেশায় ছিলেন একজন খ্রিষ্টান ধর্মযাজক। দুই ভাই বাল্যকাল থেকে অত্যন্ত মেধাবী এবং আবিষ্কারমনষ্ক মানুষ ছিলেন। রাইট ভ্রাতৃদ্বয় ছিলেন চিরকুমার। ব্যস্ততার কারণে তাদের দুজনের বিয়ে করা হয়নি। 
মার্কিন যুক্তরাষ্ট্রের রাষ্ট্রপতি ডোয়াইট ডি. আইজেন ১৯৫৯ সালের ২৪ সেপ্টেম্বর ১৭ ডিসেম্বর দিনটিকে রাইট ব্রাদার্স দিবস হিসেবে ঘোষণা করেন। আমেরিকানরা বেশ আয়োজন করেই এই দিনটি পালন করেন। তবে এটি সে দেশের কোনো সরকারি ছুটির দিন নয়।
পেটেন্টসমূহ
পিতা

পিতা একজন পুরুষ পিতামাতা হিসেবে যে-কোন ধরনের সন্তানের জনক হিসেবে সংজ্ঞায়িত হয়ে থাকেন। তিনি যে-কোন সন্তানের পুরুষ জন্মদাতা। মাতা পিতার বিপরীত লিঙ্গ। পিতার বিভিন্ন প্রতিশব্দ হলো - জনক, আব্বা, বাবা, জন্মদাতা ইত্যাদি। তিনি সন্তানের জন্মদানের লক্ষ্যে "এক্স (স্ত্রীলিঙ্গ)" অথবা "ওয়াই (পুংলিঙ্গ)" ক্রোমোজোম ধারণকারী বীর্য স্বীয় স্ত্রীর জননতন্ত্রে প্রবেশ করান।
বিংশ শতাব্দীর প্রথমদিকে থেকে পিতৃ দিবস পালন শুরু হয়। আসলে মায়েদের পাশাপাশি বাবারাও যে তাদের সন্তানের প্রতি দায়িত্বশীল - এটা বোঝানোর জন্যই এই দিবসটি পালন করা হয়ে থাকে। পৃথিবীর সব বাবাদের প্রতি শ্রদ্ধা আর ভালোবাসা প্রকাশের ইচ্ছা থেকে যার শুরু। ধারণা করা হয়, ১৯০৮ সালের ৫ জুলাই, আমেরিকার পশ্চিম ভার্জেনিয়ার ফেয়ারমন্টের এক গির্জায় এই দিনটি প্রথম পালিত হয়।[১] আবার, সনোরা স্মার্ট ডড নামের ওয়াশিংটনের এক ভদ্রমহিলার মাথাতেও পিতৃ দিবসের আইডিয়া আসে। যদিও তিনি ১৯০৯ সালে, ভার্জিনিয়ার বাবা দিবসের কথা একেবারেই জানতেন না। ডড এই আইডিয়াটা পান গির্জার এক পুরোহিতের বক্তব্য থেকে, সেই পুরোহিত আবার মা’কে নিয়ে অনেক ভালো ভালো কথা বলছিলেন। তার মনে হয়, তাহলে বাবাদের নিয়েও তো কিছু করা দরকার। ডড আবার তার বাবাকে খুব ভালবাসতেন। তিনি সম্পূর্ণ নিজ উদ্যোগেই পরের বছর, অর্থ্যাৎ ১৯ জুন, ১৯১০ সালের থেকে বাবা দিবস পালন করা শুরু করেন।
পিতৃ দিবস বেশ টানাপোড়েনের মধ্য দিয়েই পালিত হতো! আসলে মা দিবস নিয়ে মানুষ যতটা উৎসাহ দেখাতো, পিতৃ দিবসে মোটেও তেমনটা দেখাতো না, বরং বাবা দিবসের বিষয়টি তাদের কাছে বেশ হাস্যকরই ছিল। ধীরে ধীরে অবস্থা পাল্টায়, ১৯১৩ সালে আমেরিকান সংসদে পিতৃ দিবসকে ছুটির দিন ঘোষণা করার জন্য একটা বিল উত্থাপন করা হয়। ১৯২৪ সালে তৎকালীন আমেরিকান প্রেসিডেন্ট ক্যালভিন কুলিজ বিলটিতে পূর্ণ সমর্থন দেন। অবশেষে ১৯৬৬ সালে প্রেসিডেন্ট লিন্ডন বি. জনসন পিতৃ দিবসকে ছুটির দিন হিসেবে ঘোষণা করেন। বিশ্বের বেশিরভাগ দেশে জুন মাসের তৃতীয় রবিবার পিতৃ দিবস হিসেবে পালিত হয়।[২]
আপাত দৃষ্টিতে অনেকের কাছেই মা দিবস বা পিতৃ দিবস পালনের বিষয়টি খুব একটা গুরুত্ব পায় না। তাই বলে এ ধরনের দিবসগুলো একেবারেই যে অপ্রয়োজনীয়, তেমনটা কিন্তু মোটেও বলা যাবে না। সন্তানের জন্য বাবার ভালোবাসা অসীম। মুঘল সাম্রাজ্যরের প্রতিষ্ঠাতা সম্রাট বাবর সন্তানের প্রতি বাবার ভালোবাসার এক অনন্য উদাহরণ হয়ে আছেন। তিনি সন্তান হুমায়ুনের জীবনের বিনিময়ে নিজের জীবন ত্যাগ করতে বিন্দুমাত্র দ্বিধা করেননি। এমন স্বার্থহীন যার ভালোবাসা, সেই বাবাকে সন্তানের খুশির জন্য জীবনের অনেক কিছুই ত্যাগ করতে হয়। পিতৃ দিবসে সন্তানদের সামনে সুযোগ আসে বাবাকে অন্তরের অন্তঃস্থল থেকে ধন্যবাদ জানানোর। তাছাড়া পিতৃ দিবস পালনের ফলে সমাজে এবং পরিবারে বাবাদের যে অবদান তা যে সমাজ এবং নিজের সন্তানরা মূল্যায়ন করছে, এ বিষয়টিও বাবাদের বেশ আনন্দ দেয়। তাছাড়া অনেক সন্তানই আছে, যারা পিতা-মাতার দেখাশোনার প্রতি খুব একটা মনোযোগী নয়। মা দিবস বা বাবা দিবস তাদের চোখের সামনের পর্দাটি খুলে ফেলে পিতা-মাতার প্রতি তার দায়িত্বের কথা স্মরণ করিয়ে দেয়। এ ক্ষেত্রে তাই বলা যায়, পারিবারিক বন্ধন দৃঢ় করতে মা দিবস বা বাবা দিবসের আলাদা গুরুত্ব রয়েছে। মোটকথা আমাদের পরিবার তথা সমাজে পিতার যে গুরুত্ব তা আলাদাভাবে তুলে ধরাই পিতৃ দিবস পালনের মূল উদ্দেশ্য।
বিদ্যালয়

বিদ্যালয় একপ্রকার প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে। সাধারণত প্রথম শ্রেণি থেকে বিদ্যালয় শুরু হয়। তবে অধুনা প্লেগ্রুপ, নার্সারি, কিন্ডারগার্টেন (কেজি) ইত্যাদিকে প্রাক-বিদ্যালয় পঠন হিসেবে গ্রহণ করা হয় এবং এসব পাঠদানও বিদ্যালয়ের অন্তর্ভুক্ত ধরা হয়। সাধারণ্যের কাছে বিদ্যালয় শুধুমাত্র প্রথম শ্রেণি থেকে বা প্রাক-বিদ্যালয় থেকে পঞ্চম, দশম বা দ্বাদশ শ্রেণি পর্যন্ত পাঠদানের প্রতিষ্ঠান হিসেবে গণ্য।
বিদ্যালয় সাধারণত তাত্ত্বিক জ্ঞান বিতরণ করে। তবে ব্যবহারিক জ্ঞান বিতরণকারী প্রতিষ্ঠানও বিদ্যালয় হতে পারে। এই ধারণায় বিভিন্ন ট্রেনিং ইনস্টিটিউটও বিদ্যালয় হিসেবে গণ্য হতে পারে। বিশ্বের অধিকাংশ দেশেই তাত্ত্বিক শিক্ষা বাধ্যতামূলক, তাই প্রাথমিক শিক্ষা গ্রহণার্থে বিদ্যালয় গমনও প্রাথমিক শ্রেণীতে বাধ্যতামূলক।
"বিদ্যা" (জ্ঞান) এবং "আলয়" (আগার বা স্থান) শব্দদ্বয় সহযোগে বিদ্যালয় শব্দটি গঠিত, যা বিদ্যা বিতরণ ও গ্রহণের স্থান বা আগার হিসেবেই পরিচিত।
সাধারণত বিদ্যালয়ের এক বা একাধিক ভবন থাকে। তবে ভবনবিহীন অনেক বিদ্যালয় ভারত, বাংলাদেশসহ আফ্রিকার অনেক দেশে পরিচালিত হয়। ভবনসমৃদ্ধ বিদ্যালয়ে যেসকল বিষয় পরিলক্ষিত হয়:
অবশ্য এসব অনুষঙ্গ ছাড়াও কেবলমাত্র মুখে মুখে অনেক অনানুষ্ঠানিক বিদ্যালয় পরিচালিত হতেও দেখা যায়। কিন্তু সেই বিদ্যালয়গুলিতে সঠিকভাবে পরাশুনো হয় না।বিদ্যালয়গুলিতে সঠিক পাঠক্রমের অভাব রয়েছে।
আধুনিক ইন্টারনেটভিত্তিক বিশ্বে অনলাইনে ইন্টারনেটের মাধ্যমে পাঠদান ও বিদ্যার্জনের উপায়কে অনলাইন বিদ্যালয় হিসেবে গণ্য করা হয়। এমন অনেক শিক্ষাসহায়ক প্রকল্প আছে, যারা অনলাইনেই এরকম পাঠদান পরিচালনা করে এবং পাঠসম্পন্ন হলে সনদ প্রদান করে।
খাগড়াবন্দ আদর্শ বিদ্যা নিকেতন একটি স্বায়ত্তশাসিত বিদ্যালয়। এই স্কুলটি রংপুর জেলার বদরগঞ্জ উপজেলায় অবস্তিত।
দূষণ

পরিবেশের ভৌত,রাসায়নিক ও জৈবিক বৈশিষ্ট্যের যে অবাঞ্চিত পরিবর্তন জীবের জীবনধারণকে ক্ষতিগ্রস্ত করে তাকেই দূষণ বলে।
ক্ষতিকর পদার্থ পরিবেশের উপাদানসমূহে যুক্ত হলে তাকে পরিবেশ দূষণ বলে।
পরিবেশ দূষণ বিভিন্নভাবে হয়ে থাকে। বায়ু দূষণ, জল দূষণ, শব্দ দূষণ এবং মৃত্তিকা দূষণ এর মধ্যে অন্যতম। দূষণ মানবস্বাস্থ্যের ওপর প্রভূত ক্ষতিকর প্রভাব ফেলে।
দূষণের প্রকারভেদ হলো
পরিবেশ দূষণের কারণে পরিবেশে স্বাভাবিক ভারসাম্য বিনষ্ট হয়। এছাড়া জীবজগতের স্বাভাবিক এবং স্বতঃস্ফুর্ত বিকাশ ব্যাহত হয়।
কলেরা,
আমাশয়,
টাইফয়েড,
ডাইরিয়া,
উদরাময় মাথা ব্যথা, হৃদরোগ ইত্যাদি জটিলতা দেখা দিয়ে থাকে ।
শব্দদূষণ জনিত রোগ
শব্দদূষণের ফলে নয়েজ ইনডিউসিং হেয়ারিং লস (NIHL), অ্যাক্যুসটিক ট্রমা, মায়োকার্ডিয়াল ইনফার্কশন, বিভিন্ন প্রাণীর প্রজননে বাধা সৃষ্টি করে উচ্চ প্রাবল্যের শব্দ।
ক্রিস্টিয়ান হাইগেনস

ক্রিস্টিয়ান হাইগেনস ( , , ; ; ১৪ এপ্রিল, ১৬২৯ - ৮ জুলাই, ১৬৯০) ছিলেন গুরুত্বপূর্ণ ওলন্দাজ গণিতবিদ, পদার্থবিজ্ঞানী, জ্যোতির্বিদ ও কালপরিমাপবিদ্যাবিদ, যিনি সর্বকালের সর্বশ্রেষ্ঠ বিজ্ঞানীদের একজন এবং বৈজ্ঞানিক বিপ্লবের প্রধান ব্যক্তিত্ব হিসাবে বিবেচিত হন। 
কন্সটান্টিন হাইগেনস এর দ্বিতীয় পুত্র ক্রিশ্চিয়ান হাইগেনস ১৬২৯ সালের ১৪ এপ্রিল হেগ শহরের এক সমৃদ্ধ ও প্রভাবশালী ডাচ পরিবারের জন্মগ্রহণ করেন। তার পিতামহের নামানুসারে তাকে ক্রিশ্চিয়ান নামে নামকরণ করা হয়। তার মা ছিলেন সুজানা ভ্যান বার্লে। তিনি তার বোনের জন্মের পরপরই, ১৬৩৭ সালে মারা যান। এই দম্পতির পাঁচটি সন্তান ছিল: কন্সটান্টিন (১৬২৮),ক্রিশ্চিয়ান (১৬২৯), লোডভিক (১৬৩১), ফিলিপস (১৬৩২) এবং সুজানা (১৬৩৭)। কন্সটান্টিন হাইগেনস অরেঞ্জ হাউসের একজন কূটনীতিক, উপদেষ্টা ছিলেন ও একাধারে একজন কবি এবং সুরকারও ছিলেন। তার বন্ধুদের মধ্যে গ্যালিলিও গ্যালিলি, মেরিন মার্সেন এবং রেনে দেকার্তে অন্যতম। হাইগেনস ষোল বছর বয়স পর্যন্ত বাড়িতেই শিক্ষা অর্জন করেন। তিনি মিলের মিনিয়েচার এবং অন্যান্য মেশিনের সাথে খেলতে পছন্দ করতেন। তার বাবা তাকে একটি উদার শিক্ষা দিয়েছেন: তিনি শুধু ভাষা এবং সঙ্গীত, ইতিহাস এবং ভূগোল গবেষণা, গণিত, যুক্তি এবং অলঙ্কারশাস্ত্র সম্বন্ধে জ্ঞান অর্জন করেন নি তিনি নাচ,ফেন্সিং এবং ঘোড়ায় চড়তেও জানতেন। ১৬৪৪ সালে তিনি তার গণিতের গৃহশিক্ষক হিসেবে ইয়ান ইয়ান্জ ডি জং স্টামপিওনকে পান যিনি এই ১৫বছর বয়সীকে সমসাময়িক বিজ্ঞানের পড়ার তালিকার চাহিদা দেন। দেকার্তে তার জ্যামিতিক দক্ষতায় মুগ্ধ হয়েছিলেন।
তার পিতা আইনও গণিতে অধ্যয়নের জন্য তাকে লিডেন বিশ্ববিদ্যালয়ে পাঠান যেখানে তিনি মে ১৬৪৫ থেকে মার্চ ১৬৪৭ পর্যন্ত পড়াশোনা করেন। ফ্রান্স ভ্যান শুটেন যিনি লিডেন বিশ্ববিদ্যালয়ে একজন একাডেমিক ছিলেন তাকে দেকার্তের পরামর্শে হাইগেনস ও তার বড় ভাইয়ের গৃহশিক্ষক হিসেবে স্টামপিওনের পরিবর্তে রাখা হয়। ভ্যান শুটেন তাকে ফার্মার ডিফারেনশিয়াল জ্যামিতির সাথে পরিচয় করিয়ে দিয়ে তার গণিতের উন্নতি করেন।
তার উল্লেখযোগ্য কাজের মধ্যে রয়েছে প্রারম্ভিক টেলিস্কোপিক পর্যবেক্ষণ, অনুসন্ধান, কাল পরিমাপন সংক্রান্ত আবিষ্কার এবং কেন্দ্রমুখী বল ও আলোকবিজ্ঞান সংক্রান্ত গবেষণা। তাকে আলোর তরঙ্গ তত্ত্বের জনক বলা হয়।
অনুভূতি

দেহে বা মনে সংবেদন সৃষ্টি হওয়াকে বলা হয় অনুভূতি। অনুভূতি শারীরিক ও মানসিক দুই ধরনের হয়। স্পর্শের দ্বারা ঠাণ্ডা, গরম কিংবা ব্যাথা, আরামের অনুভব করা শারীরিক অনুভূতির মধ্যে পড়ে। মনের আনন্দ, ব্যাথা-বেদনা, হতাশা, ভালোবাসা ইত্যাদি মানসিক অনুভূতির উদাহরণ।
অনুভূতি, মনোবিজ্ঞানে অন্যতম বিতর্কিত প্রসঙ্গ হিসেবে দার্শনিক ও চিন্তাবিদদের মাঝে বহুবার আলোচিত হয়ে এসেছে। মানসিক অনুভূতি তীব্রতাভেদে অনেক সময় শারীরিক অনুভূতির উৎস হয়ে থাকে।
অনুভূতি মূলত অভিজ্ঞতা বা উপলব্ধির মাধ্যমে স্পর্শের শারীরিক সংবেদন বর্ণনা করতে ব্যবহৃত হয়। শব্দটি অন্যান্য অভিজ্ঞতার বর্ণনা দিতেও ব্যবহৃত হয়, যেমন "উষ্ণতার অনুভূতি" এবং সাধারণ অনুভূতি।
মনোবিজ্ঞানে, অনুভূতি শব্দটি আবেগের সাথে ঘনিষ্ঠভাবে সম্পর্কিত, এবং সাধারণত আবেগের সচেতন বিষয়গত অভিজ্ঞতাকে বোঝায়। বিষয়গত অভিজ্ঞতার অধ্যয়নকে ঘটনাবিদ্যা হিসাবে উল্লেখ করা হয়, যেখানে সাইকোথেরাপি এমন একটি প্রক্রিয়াকে বোঝায় যেখানে একজন থেরাপিস্ট একজন ক্লায়েন্টকে তাদের নিজস্ব অনুভূতি এবং অভিজ্ঞতা বুঝতে সাহায্য করে। অনুভূতিগুলি চেতনার একটি অবস্থা হিসাবেও পরিচিত।
অনুসন্ধান (দ্ব্যর্থতা নিরসন)

সন্ধান বা অনুসন্ধান বলতে নিম্নলিখিত কোন বিষয় বোঝানো যেতে পারে:
গণিত:
ক্রীড়া ও বিনোদন:
অন্যান্য ব্যবহারে
শব্দসংক্ষেপ সার্চ
ঘুম

ঘুম বা নিদ্রা হচ্ছে মানুষ এবং অন্যান্য প্রাণীর দৈনন্দিন কর্মকাণ্ডের ফাঁকে বিশ্রাম নেওয়ার একটি স্বাভাবিক প্রক্রিয়া, যখন সচেতন ক্রিয়া-প্রতিক্রিয়া স্তিমিত থাকে। নিষ্ক্রিয় জাগ্রত অবস্থার সাথে ঘুমন্ত অবস্থার পার্থক্য হল এ সময় উত্তেজনায় সাড়া দেবার ক্ষমতা হ্রাস পায় এবং শীতনিদ্রা বা কোমার চেয়ে সহজেই জাগ্রত অবস্থায় ফেরত আসা যায়। সকল স্তন্যপায়ী ও পাখি এবং বহু সরীসৃপ, উভচর এবং মাছের মধ্যে ঘুমানোর প্রক্রিয়া লক্ষ্য করা যায়। মানুষ ও অন্যান্য স্তন্যপায়ী এবং অন্য বেশ কিছু প্রানীর (যেমন কিছু প্রজাতির মাছ, পাখি, পিঁপড়া এবং ফ্রুটফ্লাই) অস্তিত্ব রক্ষার জন্যে নিয়মিত ঘুম আবশ্যক। ঘুমানোর কারণ সম্বন্ধে বিজ্ঞানীরা এখনো পুরোপুরি জানতে পারেননি এবং তা নিয়ে বর্তমানে গবেষণা চলছে।
আর একটি ব্যপার। ঘুমন্ত মানুষের চেহারার কোন এক অজানা অতিরিক্ত আবেগ অনুভূতি কাজ করে। যা তার গোপন এক প্রাকৃতিক নিরাপত্তা দিয়ে থাকে। 
সুস্থ থাকতে হলে নিয়মিত ঘুমের বিকল্প নেই। কারণ সারা দিনের ক্লান্তি দূর করে ঘুম। তাই প্রতি রাতে ৭ থেকে ৯ ঘণ্টা ঘুমাতে হবে।
তবে অনেকেরই ঘুমের সমস্যা রয়েছে। ঘুমের জন্য অপেক্ষা করতে হয়।কারণ ঘুম আসে না। অনেকেই ঘুমানোর জন্য ঘুমের ওষুধ খেয়ে থাকেন। তবে চিকিৎসকের পরামর্শ ছাড়া কোনো ওষুধ খাওয়া ঠিক নয়। ঘুমের ওষুধের প্রতি অতিরিক্ত নির্ভরশীলতাও আমাদের শরীরের জন্য মারাত্মক ক্ষতিকর।
আসুন জেনে নিই অনিয়মিত ঘুম যেসব রোগের ঝুঁকি বাড়ায়-
১. পর্যাপ্ত ঘুম না হলে বা কম হলে উচ্চ রক্তচাপের সমস্যা বাড়তে পারে। চিকিৎসকদের মতে, ঘুম না হলে শরীরের ‘লিভিং অরগানিজমগুলো ঠিকমতো কাজ করতে পারে না। নষ্ট হতে পারে শরীরের হরমোনের ভারসাম্য। বাড়তে পারে উচ্চ রক্তচাপ ও হাইপার টেনশন।
২. ঘুম কম হলে হার্টের সমস্যা হতে পারে। ঘুমের সময় হৃৎপিণ্ড ও রক্তনালি বিশ্রাম পায়। তাই ঘুম কম হলে প্রতিনিয়ত কার্ডিওভাসকুলার সমস্যা বাড়তে থাকে। ফলে হার্টের সমস্যা বাড়তে থাকে।
৩. ঘুম পর্যাপ্ত না হলে ডায়াবেটিসের ঝুঁকি বাড়ে। দীর্ঘদিন রাতে না ঘুমানো বা কম ঘুমানোর ফলে শরীরে ইনসুলিন উৎপাদন ব্যাহত হয়। তাই ডায়াবেটিসের ঝুঁকি বাড়ে।
৪. ঘুম শরীরের ক্ষতি পূরণ ও শক্তি সঞ্চয়ের একটি পন্থা। তাই ঘুম কম হলে তা শরীরের রোগ প্রতিরোধ ক্ষমতা নষ্ট হয়। আমরা যখন ঘুমাই, তখন আমাদের শরীরের রোগ প্রতিরোধ ক্ষমতার জন্য দায়ী ‘লিভিং অরগানিজম’ (Living organisms)। কিন্তু আমরা না ঘুমালে এই ‘লিভিং অরগানিজম’গুলো কাজ করতে পারে না। ফলে ক্রমশ আমাদের শরীরের রোগ প্রতিরোধ ক্ষমতা কমতে থাকে।
৫. মস্তিষ্কে ওরেক্সিন নামের একটি নিউরোট্রান্সমিটার আছে, যা মস্তিষ্ককে সচল রাখতে সহায়তা করে। প্রতিদিন পর্যাপ্ত ঘুম না হলে ওরেক্সিন উৎপাদনের গতি মন্থর হয়ে যায়।
৬. প্রতিদিন পর্যাপ্ত ঘুম না হলে বাড়তে পারে হজমের সমস্যা। না ঘুমালে শরীরের পাচন ক্রিয়ায় সাহায্যকারী অঙ্গ-প্রত্যঙ্গগুলো সঠিকভাবে কাজ করতে পারে না। ফলে খাবার হজমে সহায়ক পাচক রসগুলো উপযুক্ত মাত্রায় নিঃসরণে বাধা পায়।
৭.ঘুম কম হলে খিটখিটে মেজাজ এবং কাজকর্মে অস্বস্তি মনে হয়।
খরচ

খরচ অর্থ ব্যয়। প্রচলিত ব্যবহারে খরচ বলতে অর্থের ব্যয় বুঝানো হয়। উদাহরণ "আমার গতমাসে মোট ২৭৮৯০ টাকা খরচ হয়েছে।" কিংবা "এত খরচ করে উপহার কেনার কী দরকার ছিল?"
আন্তর্জাতিক হিসাবরক্ষণ প্রমিতকরণ বোর্ডের সংজ্ঞানুসারে খরচ বা expense হচ্ছে -
অলসতা

অলসতা মানে কর্মবিমূখতা। নিষ্ক্রিয় অথবা কর্মবিমূখ কিংবা উদ্যমহীন ব্যক্তিকে অলস বলা হয়। আলসেমি নিজের ও সমাজের অবক্ষয় ডেকে আনে। অলসতা একটি জাতির উন্নতির পথে হুমকিস্বরূপ। অলসতা মানুষের শিরা গুলো এমন ভাবে খেয়ে নেয়, যেভাবে লোহাকে মরিচা খেয়ে নেয়।
বিপরীত শব্দঃ পরিশ্রমী, উদ্যোগী, সক্রিয়
স্থিরতা অর্থেও অলস শব্দের প্রয়োগ দেখা যায়। "কাকফাটা গরমের এই অলস মধ্যদুপুরে একগ্লাস ঠান্ডা বেলের শরবত যেন অমৃতের মতো লাগে।"
বার্তা

বার্তা () হলো ভাব বিনিময় ও যোগাযোগের একক। এক পক্ষ থেকে আরেক পক্ষের কাছে প্রেরিত তথ্যের সমাহারকে বার্তা বলা হয়। যোগাযোগ বিজ্ঞানের ভাষায় বার্তা হলো তথ্য যা প্রেরকের কাছ থেকে প্রাপকের কাছে প্রেরিত হয়। বার্তার প্রচলিত কিছু সংজ্ঞার হলো
কম্পিউটার বিজ্ঞানে বার্তা বা message দুই রকমের - সফটওয়ারের ভেতরে আদান প্রদান করা বার্তা, এবং মানব-পাঠযোগ্য বার্তা যা সফটওয়ারের মাধ্যমে এক ব্যক্তি হতে আরেক ব্যক্তির উদ্দেশ্যে প্রেরণ করা হয়।
মাটি দূষণ

মাটি দূষণ বা মৃত্তিকা দূষণ বলতে রাসায়নিক বর্জ্যের নিক্ষেপ কিংবা ভূ-গর্ভস্থ ফাটলের কারণে নিঃসৃত বিষাক্ত রাসায়নিক পদার্থের মিশ্রণের কারণে জমির উর্বরতা শক্তি নষ্ট হওয়াকে বুঝানো হয়ে থাকে। 
মৃত্তিকা দূষণ বা মাটি দূষণ নিম্নরূপে সংঘটিত হতে পারে -
মূলত সাধারণ রাসায়নিক পদার্থ হিসেবে পেট্রোলিয়াম হাইড্রোজেন ও কার্বনের মিশ্রিত যৌগ, কীটনাশক, সীসা এবং অন্যান্য ভারী পদার্থ মৃত্তিকা দূষণের জন্যে দায়ী।
প্রকৃতি অনুসারে মাটি দূষককে নিম্নলিখিতভাবে ভাগ করা যায়:
১. জীব-সংক্রান্ত দূষণ
২. পরিপোষক দূষণ
৩. অজৈব পদার্থঘটিত দূষণ
৪. জৈব পদার্থঘটিত দূষণ
5. অ্যাসিড দূষণ
৬. তেজস্ক্রিয় পদার্থঘটিত দূষণ এবং
৭. প্লাস্টিক দূষণ
৮. সীসা দূষণ
তিনটি উপায়ে মানবদেহে মাটি দূষণের উপকরণ প্রবেশ করতে পারে–
ক. খাবার গ্রহণ
খ. শ্বসন
গ. ত্বকীয় শোষণ বা ত্বক ভেদ করে ঢুকে যাওয়া
জিওফ্যাগি অর্থাৎ মৃত্তিকা-ভক্ষণের মাধ্যমে সরাসরি বা ঘটনাচক্রে কাঁচা খাবারের সঙ্গে মাটি মুখে প্রবেশ করতে পারে।
গৃহীত মাটি শরীরে প্রয়োজনীয় পুষ্টির জোগান দিতে পারে ঠিকই, তবে সেই সঙ্গে ভারী ধাতু, জৈব রাসায়নিক বা প্যাথোজেনও ঢুকে যেতে পারে, অধিক মাত্রায় যেসব পদার্থ ক্ষুদ্রান্ত্র ও বৃহদান্ত্রে বাধার সৃষ্টি করে। মাটি-সম্পৃক্ত ধূলা প্রশ্বাসের সাথে ঢুকলে কক্সিডিয়োডোমাইকোসিস, ব্রঙ্কিয়ার পথের মধ্যে তীব্র ফোলা, এমফাইজ়েমা, ফাইব্রোটিক পরিবর্তন দেখা দেয় (ফাইব্রোসিস: চোট পেলে শরীরের সংযোজক কোষকলা শুকিয়ে উঠে পুরু হয়ে ওঠার প্রক্রিয়া)। মাটি দূষণের ফলে পোডোকোনায়োসিস নামে আরেকটি অসংক্রামক রোগ হতে পারে যেটা আগ্নেয়গিরিজাত কাদায় নগ্ন পায়ে হাঁটলে হতে পারে। এ রোগ লসিকাতন্ত্রের কাজ ব্যাহত করতে পারে। স্রেফ পায়ে জুতা পরে হাঁটলে এ রোগ প্রতিরোধ করা যায়।কি
শব্দদূষণ

শব্দদূষণ বলতে মানুষের বা কোনো প্রাণীর শ্রুতিসীমা অতিক্রমকারী কোনো শব্দ সৃষ্টির কারণে শ্রবণশক্তি ক্ষতিগ্রস্ত হওয়ার সম্ভাবনাকে বোঝায়। যানজট, কলকারখানা থেকে দূষণ সৃষ্টিকারী এরকম তীব্র শব্দের উৎপত্তি হয়। মানুষ সাধারণত ২০-২০,০০০ হার্জের কম বা বেশি শব্দ শুনতে পায় না। তাই মানুষের জন্য শব্দদূষণ প্রকৃতপক্ষে এই সীমার মধ্যেই তীব্রতর শব্দ দ্বারাই হয়ে থাকে।বিভিন্ন উৎস থেকে উৎপন্ন জোরালো এবং অপ্রয়োজনীয় শব্দ মানুষের সহনশীলতার মাত্রা ছাড়িয়ে বিরক্তি ঘটানো এবং স্বাস্থ্যের ক্ষতিসাধন করাই শব্দ দূষণ।
মানুষের কান যেকোনো শব্দের ব্যাপারে যথেষ্ট সংবেদী। তাই তীব্র শব্দ কানের পর্দাতে বেশ জোরে ধাক্কা দেয়, যা কানের পর্দাকে নষ্টও করে দিতে পারে। শিশুদের ক্ষেত্রে এর ক্ষতিকর প্রভাব সুদূর প্রসারী হতে পারে। শিশু বয়সে শব্দের অধিক তারতম্যের জন্য বৃদ্ধ বয়সে তাদের কানের বিভিন্ন সমস্যা দেখা যায় ।
দলগতভাবে বিভিন্ন অঞ্চলে শব্দ দূষণের কারণ অনুসন্ধান করা হয়েছে এবং দেখা গেছে- যে সমস্ত অঞ্চলে দূষণের মাত্রা বেশি সেখানে নিম্নলিখিত অসুবিধা বা ক্ষতিকর প্রভাব মানুষের মধ্যে পড়েছে।
শব্দদূষণের কারণে শ্রবণশক্তি হ্রাসের পাশাপাশি মানুষের স্বাস্থ্য এবং আচার-আচরণ - উভয় ক্ষেত্রেই সমস্যার সৃষ্টি করে থাকে। অপ্রয়োজনীয় ও অতিরিক্ত শব্দের কারণে ব্যক্তির শারীরিক ও মানসিক স্বাভাবিক কার্যকলাপ ভীষণভাবে ক্ষতিগ্রস্ত হতে পারে। শব্দদূষণের কারণে দুশ্চিন্তা, উগ্রতা, উচ্চ রক্তচাপ, টিন্নিটাস, শ্রবণশক্তি হ্রাস, ঘুমের ব্যাঘাতসহ অন্যান্য ক্ষতিকর ও বিরূপ প্রতিক্রিয়া ঘটতে পারে।
এছাড়াও, অন্যান্য শারীরিক প্রতিক্রিয়া হিসেবে স্মরণশক্তি হ্রাস, মানসিক অবসাদ ইত্যাদি হতে পারে।
বিমানের প্রচণ্ড আওয়াজের ফলে বিমানবন্দর এলাকার আশেপাশে ব্যাপক শব্দ দূষণগত পরিবেশের সৃষ্টি করে। রাতে এবং ভোরে যদি বিমান পরিচালনা করা হয় তখন ব্যক্তির ঘুমের ব্যাঘাত ঘটে। শুধুমাত্র অবতরণ কিংবা উড্ডয়নের জন্যই বিমানের আওয়াজ সৃষ্টি হয় না; পাশাপাশি বিমান মেরামত , পর্যবেক্ষণের প্রশিক্ষণের জন্য এরূপ হয়ে থাকে। এরফলে ব্যক্তি বিশেষতঃ শিশুর শব্দদূষণগত কারণে শারীরিক এবং মানসিক বিকাশেও ব্যাপক প্রভাব সৃষ্টি করে থাকে।
দোকান

দোকান (Dokan) হচ্ছে পণ্য কেনাকাটার কেন্দ্র। ক্রেতা এখানে অর্থের বিনিময়ে বিক্রেতার কাছ থেকে পণ্য কিনে থাকেন। সাধারণত দোকানগুলো একমালিকানা বা অংশীদারত্বের ভিত্তিতে পরিচালিত হয়। দোকানে সাধারণতঃ খুচরা কেনাকাটা করা হয়ে থাকে। ক্রেতারা সরাসরি ভোগ করার জন্যে বা অন্যত্র বিক্রয়ের উদ্দেশ্যে দোকান থেকে পণ্য কেনেন।
ব্যবসায়ের পরিভাষায়, <nowiki>"খুচরা বিক্রেতা"</nowiki> উৎপাদনকারী বা আমদানীকারকের কাছ থেকে সরাসরি নিজেই অথবা পাইকারী বিক্রেতার মাধ্যমে পাইকারী দরে পণ্য ক্রয় করে প্রান্তিক ব্যবহারকারীর নিকট তার ক্ষুদ্রতর অংশ বিক্রয় করেন।তা বিত্রয় করে যে মুনাফা পায় তা দিয়ে তার পরিবারের ভরণপোষণ করে। বাকি অংশ ব্যবসায়ের জন্য মূলধন হিসেবে রাখে। এটি মূলত একটি অনানুষ্ঠানিক প্রতিষ্ঠান।
যে কোন ব্যক্তি যেকোন অংকের টাকা নিয়ে এ ধরনের দোকান চালু করতে পারেন। যেমন অল্প পুঁজি নিয়ে যে কেউ পান সুপারি বা সিগারেটের দোকান খুলতে পারেন। আবার মাঝারি ধরণের পুঁজি নিয়ে যে কেউ মুদি দোকান বা অন্য যেকোন কিছুর দোকান খুলতে পারেন।
দোকান বড় নাকি ছোট হবে তা সম্পূর্ণ ব্যক্তির উপর নির্ভর করে। একজন ব্যক্তির মালিকানায় দোকান পরিচালিত হলে তা এক মালিকানা ব্যবসায় হিসেবেও পরিচিত।
মঈন উদ্দিন আহমেদ

মইন উদ্দিন আহমেদ যিনি মইন ইউ আহমেদ নামে বেশি পরিচিত ছিলেন বাংলাদেশ সেনাবাহিনীর একজন উচ্চপদস্থ কর্মকর্তা ছিলেন। তিনি ১৫ জুন ২০০৫ হতে ১৫ জুন ২০০৯ পর্যন্ত বাংলাদেশের সেনাপ্রধান হিসেবে দায়িত্ব পালন করেছিলেন। এক-এগারোর মূলনায়ক হিসেবে তিনি প্রেসিডেন্ট ইয়াজউদ্দীনকে জরুরি অবস্থা ঘোষণার মাধ্যমে উপদেষ্টা পরিষদ ভেঙে দেয়ার জন্য রাজি করান।
সেনা হোটেল ম্যানেজমেন্ট ইনস্টিটিউট

সেনা হোটেল ম্যানেজমেন্ট ইনস্টিটিউট (Army Hotel Management Institute - AHMI) ২০০৯ সালের ৩রা জুন ঢাকা, বাংলাদেশে প্রতিষ্ঠিত হয়। বাংলাদেশ সেনা বাহিনীর সেনা প্রধান জেনারেল মঈন ইউ আহমেদ ঢাকায় রাডিসন ওয়াটার গার্ডেন হোটেলের উৎসব বেন্‌কুয়েট হলে এটি উদ্বোধন করেন। দেশে-বিদেশে পর্যটন ও হোটেল ব্যবস্থাপনা বিভাগের চাহিদা পূরণের অঙ্গিকার নিয়ে এর যাত্রা শুরু হয়। ভারতের বেঙ্গালুরুতে অবস্থিত প্রসিদ্ধ সেনা ইনস্টিটিউট অব হোটেল ম্যনেজমেন্ট এন্ড ক্যটারিং টেক্‌নোলজি এর সাথে এই ইনস্টিটিউটের সাদৃশ্য আছে।
২০ সপ্তাহ মেয়াদী খাদ্য ও পানীয় ব্যবস্থা হচ্ছে এর প্রথম কোর্স। এর ফি হচ্ছে ৩৫,০০০ টাকা (৫০০$)। প্রথম ব্যচের শিক্ষা কার্যক্রম ৮ জুন ২০০৯ হতে শুরু হয়। ভর্তির যোগ্যতা হলো উচ্চ মাধ্যমিক বা ও-লেভেল পাশ। এখানে খাদ্য ব্যবস্থাপনা, উৎপাদন এবং সেবা বিষয়ে হাতে কলমে শিক্ষার ব্যবস্থা রয়েছে। এর পাঠ্যক্রম তৈরির সময় তাত্ত্বিক ও ব্যবহারীকের মাঝে ভারসাম্য, স্বশিক্ষা এবং দক্ষ শিক্ষক সংশ্লিষ্টতার প্রতি খেয়াল রাখা হয়েছে। অত্র ইনস্টিটিউটে ৪ বছর মায়াদী ডিগ্রী কোর্স চালুর পরিকল্পনা রয়েছে।
সেনা হোটেল ম্যানেজমেন্ট ইনস্টিটিউটের প্রশাসন ও ব্যবস্থাপনার দায়িত্ব রয়েছে সেনা কল্যাণ সংস্থা ও সেনা কল্যাণ ট্রাস্ট এর একটি কোম্পানি সেনা হোটেল ডেভেলপমেন্ট লিমিটেডের উপর। চট্টগ্রামে কোম্পানির দ্বারা একটি ৫ তারা হোটেল প্রতিষ্ঠার কাজ এগিয়ে চলেছে এবং খুলনায় আরো একটি নির্মাণের পরিকল্পনা রয়েছে। ঢাকার বিখ্যাত রেডিসন ওয়াটার গার্ডেন হোটেল সেনা হোটেল ডেভেলপমেন্ট লিমিটেড কোম্পানি দ্বারা প্রতিষ্ঠিত।
বামনপুরাণ

বামন পুরাণ (সংস্কৃত: वामन पुराण) অষ্টাদশ হিন্দুপুরাণের অন্যতম পুরাণ এবং একটি গুরুত্বপূর্ণ হিন্দু ধর্মগ্রন্থ। এই পুরাণ দেবতা বিষ্ণুর বামন অবতারের নামে নামকরণ করা হয়েছে এবং বামনাবতারের মাহাত্ম্য বর্ণিত হয়েছে। "বামন পুরাণ"–এ অবশ্য বিষ্ণু ও শিব উভয় দেবতারই বন্দনা করা হয়েছে। অধিকাংশ পুরাণের মতো "বামন পুরাণ"–এও দশটি বৈশিষ্ট্য পরিলক্ষিত হয়। এগুলি হল: সর্গ, বিসর্গ, স্থান, পোষণ, উতি, বৃত্তি, রক্ষ, মন্বন্তর, বংশ ও উপাশ্রয়। সর্গের উপজীব্য বিশ্বসৃষ্টির কাহিনি। বিসর্গ থেকে জানা যায় কীভাবে বিভিন্ন জীব একটি প্রজাতি থেকে অপর প্রজাতিতে বিবর্তিত হয়। স্থান, পোষণ, উতি ও বৃত্তি মানব-উদ্বর্তনের বিভিন্ন প্রয়াসের বিবরণী। রক্ষ অংশ থেকে জানা যায় কীভাবে বিষ্ণু বিশ্বরক্ষার উদ্দেশ্যে নানা অবতার গ্রহণ করে মর্ত্যে অবতীর্ণ হন। মন্বন্তর অংশে মন্বন্তর অর্থাৎ মনুর রাজত্বকালের সম্পূর্ণ ইতিহাস বর্ণিত হয়েছে। বংশ অংশে ব্রহ্মা সহ রাজাদের বংশবৃত্তান্ত বর্ণিত হয়েছে। উপাশ্রয় থেকে ব্রহ্মের প্রকৃত অর্থের কথা জানা যায়।
"বামন পুরাণ"–এর মুদ্রিত সংস্করণে মোট ৯৬টি অধ্যায় রয়েছে। প্রথম অধ্যায়ের সূচনায় দেখা যায়, নারদ পুলস্থ্যকে বিষ্ণুর বামন অবতারের কথা জিজ্ঞাসা করছেন। ৩৪-৪২ অধ্যায়ে কুরুক্ষেত্র অঞ্চলের তীর্থ, নদী ও বনের বিস্তারিত বিবরণ পাওয়া যায়।